Държавен вестник, бр. 9, 2000 г., стр. 1

Вторник, 1 февруари 2000 г.
София
Цена 0,55 лв.
ОФИЦИАЛНO ПЕЧАТНО ИЗДАНИЕ НА РЕПУБЛИКА БЪЛГАРИЯ
ОФИЦИАЛЕН РАЗДЕЛ
ДЪРЖАВЕН ВЕСТНИК 9
БРОЙ
НАРОДНО СЪБРАНИЕ
УКАЗ № 17
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
обезщетяване на собственици на одържавени
имоти, приет от ХХХVIII Народно събрание на
20 януари 2000 г.
Издаден в София на 31 януари 2000 г.
Президент на републиката: Петър Стоянов
Подпечатан с държавния печат.
Министър на правосъдието:
Теодосий Симеонов
ЗАКОН
за изменение и допълнение на Закона за обезще-
тяване на собственици на одържавени имоти
(обн., ДВ, бр. 107 от 1997 г.; бр. 30 от 1998 г.—Реше-
ние № 4 на Конституционния съд от 1998 г.; изм. и
доп., бр. 45, 88 и 135 от 1998 г., бр. 12 от 1999 г.)
§ 1. В чл. 4, ал. 2 думите “и да се купуват
държавни ценни книжа от приключили емисии”
се заменят с “както и да се ползват като инвес-
тиционни бонове с всички произтичащи от това
права и задължения по Закона за преобразува-
не и приватизация на държавни и общински
предприятия, включително участие в добровол-
ни пенсионни фондове”.
§ 2. В чл. 6 се правят следните изменения и
допълнения:
1. Алинея 6 се изменя така:
“(6) Оценките и установените квоти по ал. 5,
както и отказите на областните управители и
ръководителите на ведомства да удовлетворят
искането за обезщетение или начина за обез-
щетяване подлежат на обжалване в 14-дневен
срок от съобщаването им по реда на Граждан-
ския процесуален кодекс пред съответния ок-
ръжен съд, а тези на министрите—в същия срок
пред Върховния административен съд. Мълча-
ливите откази могат да се обжалват до 31 март
2000 г. При уважаване отхвърленото искане
съдът назначава експертиза от лицата по чл. 4
и решава окончателно претенцията.”
2. Алинея 7 се отменя.
3. В ал. 11 се добавят изречения трето, чет-
върто и пето:
“Обезщетенията по този закон, в това число
имуществата, дяловете, акциите, компенсатор-
ните или жилищните компенсаторни записи,
временни удостоверения по ал. 8, както и полу-
ченото от сделките с тях не е доход и не подле-
жи на облагане. Не е доход и не подлежи на
облагане и полученото при продажба и замяна
на земеделски земи по чл. 3, ал. 4 от Закона за
собствеността и ползуването на земеделските
земи. Гражданите на държави, с които Репуб-
лика България има влезли в сила спогодби за
избягване на двойното данъчно облагане на
дохода и имуществото, могат свободно да ре-
патрират полученото по този закон имущество
и сделките с него.”
4. В ал. 12 се създава изречение второ:
“Издаването на изпълнителните листове и
изпълнителното производство се освобождава
от държавна такса.”
§ 3. Създава се чл. 8:
“Чл. 8. (1) Плащания с компенсаторни и
жилищни компенсаторни записи и временни
удостоверения по чл. 6, ал. 8 по този закон мо-
гат да се извършват при:
1. приватизация на държавни предприятия,
включително и тези, които са в ликвидация, с
изключение на предприятията, включени в спи-
съка по чл. 2, ал. 10 от Закона за преобразуване
и приватизация на държавни и общински пред-
приятия, както и придобиване на земи по чл. 35,
ал. 3 от Закона за собствеността и ползуването
на земеделските земи;
2. продажба на държавни имоти и/или вещ-
ни права или вещи по реда на Закона за държав-
ната собственост, когато това е предвидено в
решението на съответния орган;
3. придобиване право на строеж върху държав-
ни или общински земи, право на надстрояване
или пристрояване върху сгради, застроени върху
земи държавна или общинска собственост;
4. придобиване на право на собственост или
идеални части от правото на собственост върху
държавни и общински земи, върху които в пол-
за на купувача са учредени ограничени вещни
права или право на строеж;
5. продажба на обекти или обособени части
от обекти на незавършено строителство;
6. придобиване недвижими имоти от съсоб-
ственици физически или частни юридически
лица при ликвидиране съсобствеността между